CELEX: 
Language: bg
Date: 2019-06-14 00:00:00
Title: РЕГЛАМЕНТ (ЕС) .../... НА КОМИСИЯТА за изменение на приложението към Регламент (ЕС) № 579/2014 относно предоставяне на дерогация от някои разпоредби на приложение II към Регламент (ЕО) № 852/2004 на Европейския парламент и на Съвета по отношение на превозa на течни масла и мазнини по море

РЕГЛАМЕНТ (ЕС) .../... НА КОМИСИЯТА
            
            
               от 14.6.2019 година
            
            
               за изменение на приложението към Регламент (ЕС) № 579/2014 относно предоставяне на дерогация от някои разпоредби на приложение II към Регламент (ЕО) № 852/2004 на Европейския парламент и на Съвета по отношение на превозa на течни масла и мазнини по море
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните
                  1
               , и по-специално член 13, параграф 2 от него,
            
            
               като има предвид, че:
            
            
               (1)С Регламент (ЕС) № 579/2014 на Комисията
                  2
                се предвижда дерогация от глава ІV, точка 4 от приложение ІІ към Регламент (ЕО) № 852/2004 по отношение на превоза с морски съдове на течни масла и мазнини, които са предназначени или е вероятно да бъдат използвани за консумация от човека при определени условия. 
            
            
               (2)Тези условия се отнасят до оборудването и практиките, използвани при морския транспорт, както и до критериите по отношение на веществата, които се транспортират в морски съдове като предходни товари. Веществата, които отговарят на тези критерии, са изброени в приложението към Регламент (ЕС) № 579/2014 (Списък на допустимите предходни товари).
            
            
               (3)В научното си становище от 24 ноември 2016 г.
                  3
                Европейският орган за безопасност на храните („Органът“) оцени веществата метилов ацетат, трет-бутилетилов етер, амониев сулфат и калциев лигносулфонат по отношение на тяхната допустимост като предходни товари. Органът стигна до заключението, че метиловият ацетат и трет-бутилетиловият етер изпълняват критериите за допустимост като предходен товар, както и че по отношение на амониевия сулфат критериите за допустимост се изпълняват само от продуктите за хранителни цели, докато калциевият лигносулфонат не изпълнява тези критерии. 
            
            
               (4)Поради това е целесъобразно да се измени списъкът на допустимите предходни товари, съдържащ се в приложението към Регламент (ЕС) № 579/2014. 
            
            
               (5)Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Приложението към Регламент (ЕС) № 579/2014 се изменя в съответствие с приложението към настоящия регламент.
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
         
         
            
               Съставено в Брюксел на 14.6.2019 година.
            
            
               
                     За Комисията
               
               
                     Председател
                     Jean-Claude JUNCKER
               
               
            
         
         
            
                  
                     (1)
                  
                        OB L 139, 30.4.2004 г., стр. 1.
               
               
                  
                     (2)
                  
                        Регламент (ЕС) № 579/2014 на Комисията от 28 май 2014 г. oтносно предоставяне на дерогация от някои разпоредби на приложение II към Регламент (ЕО) № 852/2004 на Европейския парламент и на Съвета по отношение на превозa на течни масла и мазнини по море (ОВ L 160, 29.5.2014 г., стр. 14).
               
               
                  
                     (3)
                  
                        EFSA Journal (Бюлетин на ЕОБХ), 2017; 15(1):4656.
               
            
      
    ---documentbreak--- 
      
         
         
            
               ПРИЛОЖЕНИЕ
            
            
               Приложението към Регламент (ЕС) № 579/2014 се изменя, както следва:
            
            
               1)след вписването за „2-етилхексанол“ се добавя следното вписване:
            
            
               „
            
            
                     
                        Трет-бутилетилов етер
                     
                  
                  
                     
                        637-92-3
                     
                  
               
               “
            
            
               2)след вписването за „Метанол“ се добавя следното вписване:
            
            
               „
            
            
                     
                        Метилов ацетат
                     
                  
                  
                     
                        79-20-9
                     
                  
               
               “